周易下経三十四卦の一覧
節、亨。苦節不可貞。
初九、不出戸庭。无咎。
九二、不出門庭。凶。
六三、不節若、則嗟若。无咎。
六四、安節。亨。
九五、甘節。吉。往有尚。
上六、苦節。貞凶。悔亡。
帰妹、征凶。无攸利。
初九、帰妹以娣。跛能履。征吉。
九二、眇能視。利幽人之貞。
六三、帰妹以嬬。反帰以娣。
九四、帰妹愆期。遅帰有時。
六五、帝乙帰妹。其君之袂、不如其娣之袂良。月幾望。吉。
上六、女承筐无実、士刲羊无血。无攸利。
益、利有攸往。利渉大川。
初九、利用為大作。元吉。无咎。
六二、或益之。十朋之亀弗克違。永貞吉。王用亨于帝。吉。
六三、益之用凶事、无咎。有孚中行、告公用圭。
六四、中行告公従。利用為依遷国。
九五、有孚恵心。勿問元吉。有孚恵我徳。
上九、莫益之。或撃之。立心勿恒。凶。
中孚、豚魚吉。利渉大川。利貞。
初九、虞吉。有它不燕。
九二、鳴鶴在陰、其子和之。我有好爵。吾与爾靡之。
六三、得敵。或鼓或罷、或泣或歌。
六四、月幾望。馬匹亡。无咎。
九五、有孚攣如。无咎。
上九、翰音登于天。貞凶。